**На основу члана 10. Одлуке о стипендирању студената високих школа са територије општине Чајетина („Општински службени гласник“, бр 5/03 и „Службени лист општине Чајетина“ бр.9/09 и 8/10) и закључка Општинског већа општине Чајетина број 06-46/16-01 од 14.11.2016. године, Општинско веће расписује**

**КОНКУРС**

**за доделу стипендија у школској 2016/2017. години**

**У школској 2016/2017. години, стипендије ће добити студенти факултета, са пребивалиштем на подручју општине Чајетина, и то по основу постигнутог успеха.**

 **По основу постигнутог успеха на студијама стипендије се додељују свим заинтересованим студентима друге и виших година студија факултета који се финансирају из буџета и који су у претходно завршеној години студија остварили просечну оцену 8,00 или вишу и у току школовања нису губили више од једне године студија.**

 Стипендије по овом основу додељиваће се за период од 1. новембра 2016. године, па закључно са 31. октобром 2017. године, изузев за месец јул и август , у месечном износу од 7.500,00 динара, без обавезе враћања.

 На конкурс се могу јавити редовни студенти факултета који се финансирају из буџета и који имају пребивалиште на територији општине Чајетина.

 Право на општинску стипендију немају студенти који истовремено примају стипендију, кредит или сличан облик давања по другом основу из буџета Републике Србије.

**II**

 **Пријаве се подносе Општинском већу Чајетина, на услужном центру општине, почев од 17.новембра 2016. године, до 25 .новембра 2016. године, а одлука о избору кандидата донеће се по истеку рока за пријављивање.**

 Права и обавезе између Општине Чајетина и студената корисника стипендије ближе ће бити регулисана посебним уговором.

 ***Уз пријаву се подносе следећи докази:***

* **уверење о години студија,**
* **уверење о просечној оцени на претходној години студија,**

* **доказ о месту пребивалишта (копија личне карте).**

Избор кандидата ће се вршити у складу са Одлуком о стипендирању студената високих школа са територије општине Чајетина.

Неблаговремено поднете пријаве и без потребних доказа неће се узети у разматрање.

**ОПШТИНСКО ВЕЋЕ ОПШТИНЕ ЧАЈЕТИНА**

**Број: 67-2/2016-01 од 14.новембра 2016.године**

 **ПРЕДСЕДНИК ОПШТИНСКОГ ВЕЋА**,

 **Милан Стаматовић**